Diari Oficial de la Generalitat Valenciana


Sumari del DOGV 7628, del 02-10-2015 (2015/8089)

DECRET 167/2015, de 2 d'octubre, del Consell, pel qual es regula la composició, competències i funcionament de la Comissió Delegada del Consell d'Hisenda i Assumptes Econòmics.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/10/02/167**

### Versions

 16/04/2021 - Actualitat  30/03/2016 - 15/04/2021  Text inicial: 03/10/2015 - 29/03/2016 

### Dades del document

Número de DOGV
:   7628

Data del DOGV
:   02-10-2015

Secció del DOGV
:   I. DISPOSICIONS GENERALS

Número del document
:   2015/8089


Data del document
:   02-10-2015

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * hisenda pública
    * legislació
    * hisenda regional
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 16.04.2021 -**

 

**Decret 167/2015, de 2 d’octubre, del Consell, pel qual es regula la composició, competències i funcionament de la Comissió Delegada del Consell d’Hisenda i Assumptes Económics.**

 

[**(DOGV núm. 7628 de 02.10.2015)**](http://www.dogv.gva.es/datos/2015/10/02/pdf/2015_8089.pdf) **Ref. 007849/2015**

 

 

PREÀMBUL

 

Pel Decret 78/2003, de 27 de juny, del Consell, es crea i regula la Comissió Delegada del Consell per a Assumptes Económics, amb la finalitat de realitzar una assignació eficient i eficaç dels recursos públics, establint els objectius i analitzant la repercussió económica de les accions que duen a terme els órgans que assumeixen la gestió de les diverses polítiques públiques que desenvolupa la Generalitat.

Decrets posteriors l’han anat modificant, tot adequant-ne la composició als successius canvis de l’estructura de la Generalitat. Cal esmentar-ne el Decret 80/2011, d’1 de juliol, del Consell, que va modificar la denominació i composició de la Comissió Delegada del Consell per a Assumptes Económics, que va passar a denominar-se Comissió Delegada d’Hisenda i Pressupostos.

En l’actualitat, la recent reestructuració en l’organització de l’Administració de la Generalitat, operada pels Decrets 7/2015, de 29 de juny, del president de la Generalitat, pel qual determina les conselleries en què s’organitza l’Administració de la Generalitat; el Decret 9/2015, de 30 de juny, del president de la Generalitat, pel qual determina les secretaries autonómiques en què s’estructuren la Presidència de la Generalitat i les conselleries, i el Decret 103/2015, de 7 de juliol, del Consell, pel qual s’estableix l’estructura orgànica bàsica de la Presidència i de les conselleries de la Generalitat, fa necessària l’adequació de la composició d’aquesta comissió delegada del Consell.

Per tant, tenint en compte el temps transcorregut des de la seua creació, es considera oportú, en el moment present, dictar una nova regulació, a la vista de l’experiència adquirida, que actualitze, aclarisca, definisca i concrete, a més de la composició i les competències, aspectes del funcionament de la comissió que no estaven regulats expressament.

El Consell entén que l’assignació eficient i eficaç dels recursos públics és essencial per a aconseguir, d’una banda, els objectius d’estabilitat i sostenibilitat financera i, d’una altra, no menys important, la consecució dels objectius de les polítiques públiques que s’han de desenvolupar.

En aquest sentit, resulta necessari aconseguir una coordinació adequada entre els órgans de l’Administració i és fonamental per a aixó aquesta comissió delegada del Consell, que passa a denominar-se d’Hisenda i Assumptes Económics, en la funció d’anàlisi de l’impacte de les decisions económiques que es projecten desplegar i de garantir una planificació adequada dels recursos económics.

Per tot el que s’ha exposat, i segons el que preveuen els articles 29.1, 49.1.1a, 52.1.1a i 4a de l’Estatut d’Autonomia de la Comunitat Valenciana i el que disposa l’article 24 de la Llei 5/1983, de 30 de desembre, de la Generalitat, del Consell, a proposta del conseller d’Hisenda i Model Económic, i després de la deliberació del Consell, en la reunió del dia 2 d’octubre de 2015,

 

 

DECRETE

 

**Article 1. Objecte**

Constitueix l’objecte d’aquest decret la regulació de la composició, competències i funcionament de la Comissió Delegada del Consell d’Hisenda i Assumptes Económics.

 

**Article 2. Naturalesa**

La Comissió Delegada del Consell d’Hisenda i Assumptes Económics té naturalesa col·legiada i caràcter permanent i decisori.

 

**Article 3. Composició**

1. La Comissió Delegada del Consell d’Hisenda i Assumptes Económics està integrada per:

Presidència: la persona titular de la conselleria competent en matèria d’hisenda.

Vocals:

a) Les persones titulars de les conselleries amb competències en les matèries següents: economia, foment de l’ocupació, indústria, energia, comerç, sanitat, habitatge, obres públiques i agricultura.

b) La persona titular de la secretaria autonómica amb competències en matèria de serveis socials.

c) La persona titular de la secretaria autonómica amb competències en matèria de model económic i finançament.

d) La persona titular de la secretaria autonómica amb competències en matèria d’hisenda.

e) La persona titular de la secretaria autonómica amb competències en matèria d’economia.

f) La persona titular de la secretaria autonómica amb competències en matèria de turisme.

g) La persona titular de la secretaria autonómica amb competències en matèria de justícia.

h) La persona titular de la secretaria autonómica amb competències en matèria d’investigació.

i) La persona titular de la secretaria autonómica amb competències en matèria de responsabilitat social.

j) La persona titular de la Secretaria Autonómica de Presidència.

k) La persona titular del Gabinet del President.

l) ****[1]****

m) La persona titular de la Direcció General de l’Institut Valencià de Finances.

La persona titular de la sotssecretaria de la conselleria amb competències en matèria d’hisenda, que assisteix a les reunions amb veu peró sense vot, exerceix les funcions de la secretaria de la comissió.

2. Per a conéixer els assumptes que s’hi tracten, poden assistir a les reunions de la comissió, si les hi convoca la presidència, quan ho considere necessari, les persones titulars de la resta de conselleries en què s’organitza l’Administració de la Generalitat que no en formen part, o qualsevol alt càrrec o personal especialitzat de l’Administració de la Generalitat o dels organismes, entitats o empreses que en depenen. En qualsevol cas, totes aquestes persones assistiran a les reunions amb veu i sense vot.

3. En cas de vacant, absència o malaltia de la persona titular de la presidència, la substitueix el titular de la conselleria amb competències en matèria d’economia.

4. En cas d’absència, vacant o malaltia, la secretaria l’exerceix la persona que designe la presidència de la comissió entre els membres.

 

**Article 4. Funcions******[2]****

Correspon a la Comissió Delegada del Consell d’Hisenda i Assumptes Económics l’exercici de les següents funcions:

1. Examinar les qüestions de caràcter económic i financer que tinguen relació amb diverses conselleries, o aquelles que, afectant només una conselleria i per la seua especial incidència pressupostària i económica, facen necessari un pronunciament de la comissió.

2. Examinar l’avantprojecte de Pressupostos de la Generalitat, així com les línies bàsiques per a la seua elaboració.

3. Examinar les memóries económiques que acompanyen a avantprojectes de llei i projectes de disposicions reglamentàries que hagen de ser elevats al Consell, d’acord amb els articles 42 i 43 de la Llei del Consell, quan així ho determine la Presidència de la comissió per la seua transcendència en matèria de despesa.

4. Resoldre, per delegació del Consell, els assumptes merament administratius de la seua competència que es considere oportú.

5. Examinar prèviament a la seua elevació per a l’autorització del Consell els contractes que celebren els ens del sector públic instrumental de la Generalitat que requerisquen pel seu import, de conformitat amb la legislació aplicable, aquesta autorització.

6. Qualssevol altres funcions relacionades amb l’àmbit de la seua competència que li siguen atribuïdes per la normativa vigent o per la que en el futur es dicte, així com les que li encomane el Consell, per mandat específic o disposició de caràcter general.

 

**Article 5. Funcionament i convocatória**

1. La comissió es reuneix totes les vegades que la convoque el president o presidenta, o sense convocatória prèvia, quan ho decidisca el titular i es troben presents totes les persones que la integren.

2. Les convocatóries han d’indicar el dia, l’hora i el lloc de les reunions, així com l’ordre del dia, que ha d’estar integrat pels assumptes proposats pels membres i ha d’incloure, si cal, la documentació adequada per a estudiar-la abans.

3. En la resta, la comissió ajusta el funcionament al que preveuen per al Consell els articles 22 a 26 de la Llei del Consell.

 

**Article 6. Constitució i règim d’acords**

1. Per a la constitució de l’órgan i la validesa de les deliberacions i dels acords, la realització de les sessions requereix la presència de les persones titulars de la presidència i de la secretaria o, si és el cas, de qui els substituïsquen, i la meitat, almenys, dels vocals membres.

2. Només es poden adoptar acords sobre punts que figuren inclosos en l’ordre del dia, llevat que, estant presents tots els membres que componen la comissió, s’acorde per unanimitat incloure’n d’altres.

3. Els acords s’adopten per majoria dels vots de les persones assistents. Dirimeix els empats el vot de qui presideix la sessió.

4. Els acords han de constar en una acta, en la qual han de figurar, exclusivament, les circumstàncies relatives al temps i lloc de la realització, la llista de les persones assistents, els punts principals de l’ordre del dia, els acords adoptats i els informes presentats.

 

**Article 7. Caràcter de les sessions i dels acords**

1. Les deliberacions, així com les opinions o vots emesos en la comissió, tenen caràcter reservat. Els integrants estan obligats a mantindre aquest caràcter, encara que hagen deixat de pertànyer a la comissió. Només es fa públic el contingut dels acords.

2. Els documents que es presenten a la comissió tenen caràcter reservat fins que s’hi adopte un acord.

 

**Article 8. Funcions de la presidència**

Correspon a la presidència de la comissió:

1. Acordar la convocatória de les sessions, així com la fixació de l’ordre del dia, tenint en compte els assumptes proposats pels membres amb prou antelació.

2. Presidir les sessions i moderar-ne el desenvolupament.

3. Dirimir la votació en cas d’empat.

4. Visar les actes de la comissió.

5. Assegurar el compliment de les disposicions que estableix aquest decret.

6. Exercir totes les altres funcions inherents a la condició de titular de la presidència de l’órgan col·legiat.

 

**Article 9. Funcions de la secretaria**

1. Correspon a la secretaria de la comissió:

a) Preparar la documentació dels assumptes que hagen d’incloure’s en l’ordre del dia.

b) Enviar les convocatóries als membres de la comissió.

c) Redactar i signar, amb el vistiplau de la presidència, les actes de les reunions que se realitzen.

d) Expedir els certificats dels acords adoptats.

e) Custodiar les convocatóries, ordres del dia i actes de les reunions.

2. La secretaria de la comissió és la destinatària única dels actes de comunicació de les conselleries amb la comissió, i s’hi han d’adreçar qualsevol classe d’escrits dels quals haja de tindre coneixement.

 

**Article 10. Grups de treball**

Quan la complexitat o els requeriments tècnics que requerisquen els assumptes a tractar o les funcions a realitzar per la Comissió Delegada d’Hisenda i Assumptes Económics ho exigisquen, la comissió pot estar assistida per órgans especialitzats de suport, o bé poden constituir-se comissions tècniques o grups de treball per a assumptes concrets i determinats, amb l’estructura, composició i permanència que es consideren oportuns. Les persones que els integren estan obligades a guardar reserva sobre els assumptes que s’hi tracten.

 

 

DISPOSICIÓ ADDICIONAL

 

**Única. Absència de despesa**

L’aplicació i el desplegament d’aquest decret no poden tindre cap incidència en la dotació de cap dels capítols de despesa assignada en la conselleria competent en matèria d’hisenda, i en tots els casos ha de ser atesa amb els seus mitjans personals i materials.

 

 

DISPOSICIÓ DEROGATÒRIA

 

**Única. Derogació normativa**

1. Queden derogats els decrets següents:

El Decret 78/2003, de 27 de juny, del Consell, pel qual es crea i regula la Comissió Delegada del Consell per a Assumptes Económics.

El Decret 198/2004, d’1 d’octubre, del Consell, pel qual s’adequa la composició de la Comissió Delegada del Consell per a Assumptes Económics.

El Decret 132/2007, de 27 de juliol, del Consell, pel qual es modifica la composició de la Comissió Delegada del Consell per a Assumptes Económics.

El Decret 80/2011, d’1 de juliol, del Consell, pel qual es modifica la denominació i composició de la Comissió Delegada del Consell per a Assumptes Económics.

2. Així mateix, queda derogada qualsevol altra disposició del mateix rang o d’un rang inferior en tot el que s’opose al que disposa aquest decret.

 

 

DISPOSICIONS FINALS

 

**Primera. Desplegament**

La persona titular de la conselleria competent en matèria d’hisenda queda facultada per a dictar les disposicions necessàries per a complir i desplegar aquest decret.

 

**Segona. Entrada en vigor**

Aquest decret entra en vigor l’endemà de ser publicat en el Diari Oficial de la Comunitat Valenciana.

 

València, 2 d’octubre de 2015

 

El president de la Generalitat,

XIMO PUIG I FERRER

 

El conseller d’Hisenda i Model Económic,

VICENT SOLER I MARCO

 

 

 

---

****[1]****La lletra *l* de l’apartat 1 de l’article 3 se suprimeix per la disposició addicional única del [**Decret 29/2016, de 16 de març, del Consell**](https://dogv.gva.es/va/eli/es-vc/d/2016/03/16/29/), pel qual es modifica el Reglament del Cos Superior d'Interventors i Auditors de la Generalitat, aprovat per mitjà del Decret 72/2005, de 8 d'abril, del Consell (DOGV núm. 7748 de 29.03.2016) Ref. Base de dades 002102/2016.

****[2]****L’article 4 es modifica per l’article 10 del [**Decret llei 6/2021, d'1 d'abril, del Consell**](https://dogv.gva.es/va/eli/es-vc/dl/2021/04/01/6/), de mesures urgents en matèria de gestió económicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19. (DOGV núm. 9062 de 15.04.2021) Ref. Base de dades 004090/2021.


Còpia Permalink ELI